Osvaldo Sangiorgi

estis universitata profesoro kaj esploristo aktiva en Brazilo, nacikonata kiel enkondukinto en Brazilon de la moderna matematiko. Li naskiĝis la 9-an de majo 1921 en San-Paŭlo, mortis en alta aĝo de 96 jaroj la 7-an de julio 2017 en la sama urbo, kaj dum multaj jardekoj instruis kaj esploris en la Universitato de San-Paŭlo (USP). Antaŭe li studis en la universitato de San-Paŭlo, atingante gradon de bakalaŭro en 1943, en la universitato de Kansaso, Usono, atingante gradon de magistro en 1961, kaj kompletigis postdoktoran esploradon en 1978–1979 en la Universitato de Paderborn, Germanio. Osvaldo Sangiorgi interalie en Brazilo, ne nur en sia universitato, faris kursojn kaj prelegoseriojn pri Kibernetika Pedagogio, kune kun la germana esperantisto kaj kolego prof-ro d-ro Helmar Gunter Frank, el AIS kaj Universitato de Paderborn, kiu konsideriĝas la "monda patro" de tiu fako. Krome li engaĝite enkondukis kaj subtenis la Esperanto-instruiston Marcos Zlóv Zlotovich, kolego en la universitato USP, kiu instruis la internacian lingvon al miloj da homoj en pluraj urboj, ĉefe en universitatoj dum jardekoj en sennombraj ĉeestaj kursoj, estante el la homoj, kiuj plej havis ĉeestajn lernantojn de Esperanto.

Kategorio:Brazilaj matematikistoj